ઇતિહાસ આજે ફરી પુનરાવર્તન થઇ રહ્યું છે. મોટી સંખ્યામાં સ્વચ્છતા સાથે જોડાયેલા લોકો અહીં પહોંચી રહ્યા છે. છેલ્લા ૧૦૦ વર્ષમાં બિહારે ત્રણ મહત્વપૂર્ણ પ્રસંગે દેશને દિશા દર્શાવી છે. દેશ જ્યારે સ્વતંત્ર થયું ન હતું ત્યારે બિહારે ગાંધીજીને મહાત્મા બનાવ્યા હતા. તેમને બાપૂ બનાવી દેવામાં આવ્યા હતા. નીતિશકુમાર અને સુશીલકુમાર મોદીની કામગીરી લોકોને પ્રેરણા આપી રહી છે. બિહાર એક માત્ર એવું રાજ્ય છે જ્યાં સ્વચ્છતાનું પ્રમાણ ૫૦ ટકાથી ઓછું હતું પરંતુ હવે રાજ્યની સ્થિતિ ખુબ સારી છે. છેલ્લા એક સપ્તાહના ગાળામાં બિહારમાં ૮.૫ લાખ ટોયલેટનું નિર્માણ કરવામાં આવ્યું છે. આ કોઇ સામાન્ય ગતિ નથી. આના માટે તેઓ બિહારના લોકો અને સરકારને અભિનંદન આપે છે. ગંગા નદીના કિનારે રહેલા ગામો ખુલ્લામાં શૌચ મુક્ત બની ચુક્યા છે. વેસ્ટ મેનેજમેન્ટ વ્યવસ્થા પણ અમલી કરવામાં આવી છે. મોતીહારી અને સુગોલીમાં એલપીજી પ્લાન્ટ માટેની આધારશીલા મુકવામાં આવી ચુકી છે. આવી સ્થિતિમાં ચંપારણના લોકો સામે ગેસની કોઇ તકલીફ રહેશે નહીં. ૯૦૦ કરોડ રૂપિયાના નેશનલ હાઈપ્રોજેક્ટની શરૂઆત કરવામાં આવી હતી. આનાથી બિહાર અને ઝારખંડના લોકોને લાભ થશે. કટિહારથી દિલ્હીને જોડતી નવી ટ્રેનને લીલીઝંડી આપવાની તક પણ તેમને મળી હતી. આ ટ્રેનથી યુવાનો ઝડપથી દિલ્હી પહોંચી શકશે. આ ટ્રેનનું ચંપારણ હમસફર એક્સપ્રેસ આપવામાં આવ્યું છે. બિહાર, ઉત્તરપ્રદેશ, ઓરિસ્સા અને જમ્મુ કાશ્મીરમાં એક સપ્તાહમાં ૨૬ લાખ ટોયલેટ બન્યા છે. સ્વચ્છ ભારત મિશન દેશના તમામ લોકો માટે મહત્વપૂર્ણ બની ગયું છે. ટોયલેટનું નિર્માણ મહિલાઓને આત્મસંમાન, સુરક્ષા અને આરોગ્યની સુવિધા આપે છે.